Audijonai
Audijonai – krikščionybės srovė, egzistavusi IV–V a. Pavadinta pagal pradininką Audijų, kilusį iš Sirijos, kuris neteisėtai įsišventino vyskupu. Audijonai reiškėsi Sirijoje, Palestinoje, Mesopotamijoje, Juodosios jūros pakrantėse. Smerkė dvasininkų nedorovingumą, Bibliją interpretavo antropomorfiškai. Savo požiūrį grindė ištraukomis iš Senojo Testamento, ypač Pradžios knygos 1,26. Nors sukūrė daug apokaliptinių tekstų, išliko tik jų nuotrupos. Bažnyčia audijonizmą pasmerkė kaip ereziją.